
НОВИ САД

З А П И С Н И К
са 34. седнице Градске изборне комисије Града Новог Сада одржане 24. октобра 2026. године, у згради Скупштине Града Новог Сада, Улица Жарка Зрењанина 2, II улаз, I спрат, Плава сала, са почетком у 12.30 часoвa.

	Седници су присуствовали: Зоран Прошић, председник Комисије, Ивана Цуцић, Звездан Живанов, Зоран Кнежевић, Димитрије Вукашин, Милош Влашкалић, Јасмина-Татјана Чолак, Предраг Јоксимовић, чланови Комисије у сталном саставу, Снежана Нешовић, Едит Кочар-Ђалаи, Витомир Васић, заменици члана Комисије у сталном саставу, са правом гласа, Никола Шијан, Дејан Дроњак, Светлана Куртовић, Неда Вребац, Иван Ћосић, Слободан Јовановић, Немања Герић, Милан Мићић, чланови Комисије у проширеном саставу, Радослав Јанковић, Маријана Мијатовић, Чонгор Каса, Лука Гаћеша, Војислав Владимировић, заменици члана Комисије у проширеном саставу, са правом гласа.

Седници је присуствовала и Мирјана Василић, секретар Комисије.

Поред наведених, седници Комисије су присуствовали: Маја Секошан, Александар Тијанић, Бранислав Антић, заменици члана Комисије у сталном саставу, Срђан Хромиш, Јован Анђелић, Мирјана Беркловић, заменици члана Комисије у проширеном саставу, Ђорђе Боројев, шеф Сектора за информисање у Служби Скупштине Града Новог Сада, Мира Марчетић, шефица Сектора за скупштинске послове у Служби Скупштине Града Новог Сада, Наташа Мајски Чонкаш, самостална саветница у Служби Скупштине Града Новог Сада.

	Седници је председавао Зоран Прошић, председник Комисије, који је констатовао да је на седници присутно 16 чланова Комисије и осам заменика члана Комисије, са правом гласа, односно да су испуњени услови за пуноважан рад и одлучивање Комисије.

	Затим се прешло на утврђивање дневног реда.

	Предлог дневног реда достављен је чланицама и члановима Комисије уз сазив седнице.

Бранислав Антић, заменик члана Комисије у сталном саставу, доставио је електронским путем предлог за допуну предложеног дневног реда, односно да се предложени дневни ред 34. седнице Градске изборне комисије Града Нового Сада допуни следећим тачкама, и то:
· Тачка 2. Одређивање дежурстава чланова и заменика чланова ГИК на дан 25.10.2026.године од 06:00 до 20:00 часова (дневна дежурства у седишту ГИК) и одређивању тимова задужених за пријем изборног материјала након гласања од бирачких одбора и чланова ГИК,
· Тачка 3. Разматрање Предлога одлуке о одређивању лица за праћење изборног материјала од места одређеног за пријем изборног материјала након гласања од бирачких одбора до седишта градске изборне комисије и њиховом чувању, са текстом Предлога одлуке,
· Тачка 4. Разно - ситуација са пријемом обавештења бирача за гласање ван бирачког места.

Бранислав Антић, заменик члана Комисије у сталном саставу, изнео је допунско образложење предлога за допуну предложеног дневног реда.

Пошто је председник Комисије указао да ће предложене тачке за допуну предложеног дневног реда бити уврштене у дневни ред и разматране на некој од наредних седница Комисије, Бранислав Антић, заменик члана Комисије, повукао је предлоге за допуну предложеног дневног реда 34. седнице Комисије.

Председник Комисије је ставио на гласање предложени дневни ред.

Након гласања, председник Комисије је констатовао да је Комисија са 24 гласа „за“, ниједним гласом „против“ и једним гласом „уздржан“, односно једногласно утврдила

Д н е в н и  р е д

1. Договор око уређења бирачких места на територији Града Новог Сада између Градске изборне комисије Града Новог Сада и бирачких одбора
Затим се прешло на рад по утврђеном дневном реду.

1. ТАЧКА ДНЕВНОГ РЕДА
ДОГОВОР ОКО УРЕЂЕЊА БИРАЧКИХ МЕСТА НА ТЕРИТОРИЈИ ГРАДА НОВОГ САДА ИЗМЕЂУ ГРАДСКЕ ИЗБОРНЕ КОМИСИЈЕ ГРАДА НОВОГ САДА И БИРАЧКИХ ОДБОРА

	Уводно образложење поводом ове тачке дневног реда изнео је Зоран Прошић, председник Комисије.

Председник Комисије је отворио претрес.

У претресу су учествовали: Зоран Прошић, Срђан Хромиш, Зоран Кнежевић, Бранислав Антић, Милоп Влашкалић, Димитрије Вукашин, Мира Марчетић, Звездан Живанов, Ивана Цуцић, Витомир Васић, Никола Шијан, Слободан Јовановић и Маријана Мијатовић.

Мирјана Беркловић, заменик члана Комисије у проширеном саставу, напустила је седницу Комисије у 13.15 часова.

Лука Гаћеша, заменик члана Комисије у проширеном саставу, напустио је седницу Комисије у 13.20 часова.

Иван Ћосић, члан Комисије у проширеном саставу напустио је седницу Комисије у 13.35 часова.

Испред Градске изборне комисије Града Новог Сада, за координацију рада са бирачким одборима са територије Града, а ради уређења бирачких места, за гласање на изборима за народне посланике Народне Скупштине, расписаних за 25. октобар 2026. године, пријавили су се: Зоран Прошић, председник Комисије, Никола Шијан, члан Комисије у проширеном саставу и Маријана Мијатовић, заменик члана Комисије у проширеном саставу.

Пошто се у претресу више нико није јавио за реч, председник Комисије је закључио претрес.

[bookmark: _GoBack]Председник Комисије је предложио доношење Одлуке, којом се за координацију рада између Градске изборне комисије Града Новог Сада и бирачких одбора на територији Града ради уређења бирачких места, за гласање на изборима за народне посланике Народне Скупштине, расписаних за 25. октобар 2026. године, одређују: Зоран Прошић, председник Комисије, Никола Шијан, члан Комисије у проширеном саставу и Маријана Мијатовић, заменик члана Комисије у проширеном саставу.

Након гласања, председник Комисије је констатовао да је Комисија са 22 гласа “за“ и ниједним гласом „против“ или „уздржан“, односно једногласно донела

ОДЛУКУ
О ОДРЕЂИВАЊУ ЛИЦА ЗА КООРДИНАЦИЈУ РАДА ИЗМЕЂУ ГРАДСКЕ ИЗБОРНЕ КОМИСИЈЕ ГРАДА НОВОГ САДА И БИРАЧКИХ ОДБОРА НА ТЕРИТОРИЈИ ГРАДА НОВОГ САДА РАДИ УРЕЂЕЊА БИРАЧКИХ МЕСТА ЗА ГЛАСАЊЕ НА ИЗБОРИМА ЗА ИЗБОР НАРОДНИХ ПОСЛАНИКА НАРОДНЕ СКУПШТИНЕ, РАСПИСАНИХ ЗА 25. ОКТОБАР 2026. ГОДИНЕ
БРОЈ: 013-1/2026-152-I
(Одлука се прилаже уз Записник и чини његов саставни део)


Пошто је завршен рад по утврђеном дневном реду, председник Комисије закључио је 34. седницу Градске изборне комисије Града Новог Сада у 13.50 часова.


СЕКРЕТАР	             	                		ПРЕДСЕДНИК КОМИСИЈЕ
        
       Мирјана Василић		                  	              	Зоран Прошић

